Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20-pročišćeni tekst i 8/20) Općinsko vijeće Općine Vladislavci, na prijedlog općinskog načelnika, na 28. sjednici održanoj dana 23. studenog 2020. godine donosi

**ODLUKU**

**o koeficijentima za obračun plaće službenika i namještenika Jedinstvenog upravnog odjela Općine Vladislavci**

Članak 1.

Ovom Odlukom određuju se koeficijenti za obračun plaća službenika u Jedinstvenom upravnom odjelu Općine Vladislavci i namještenika u Vlastitom komunalnom pogonu, posebnoj organizacijskoj jedinici u Jedinstvenom upravnom odjelu.

Članak 2.

 Koeficijenti za obračun plaće iznose:

|  |  |
| --- | --- |
| RADNO MJESTO | KOEFICIJENT |
| Pročelnik  | 2,75 |
| Viši savjetnik za financije  | 2,70 |
| Stručni suradnik za upravne i pravne poslove | 2,55 |
| Referent – projekt koordinator i financijski administrator projekta „Širenje mreže socijalnih usluga u zajednici – Faza 1 UP.02.2.2.06 0005 | 1,96 |
| Upravni referent | 1,90 |
| Komunalni redar | 2,02 |
| Poljoprivredni redar | 2,02 |
| Komunalni radnik | 1,25 |

Članak 3.

Donošenjem ove Odluke prestaje važiti Odluka o koeficijentima za obračun plaće službenika Jedinstvenog odjela („Službeni glasnik“ Općine Vladislavci broj 5/20).

Članak 4.

Ova Odluka stupa na snagu prvog dana od objave u „Službenom glasniku“ Općine Vladislavci.

KLASA: 120-02/20-01/3

URBROJ: 2158/07-01-20-02

Vladislavci, 23. studeni 2020.

PREDSJEDNIK

OPĆINSKOG VIJEĆA

Krunoslav Morović, v.r.